เอกสารแนบ 3 รายงานของคณะกรรมการตรวจสอบ

คณะกรรมการบริษัท สุรพลฟู้ดส์ จำกัด (มหาชน) ได้แต่งตั้งคณะกรรมการตรวจสอบ
ประกอบด้วยกรรมการอิสระ 3 ท่าน ซึ่งเป็นผู้ทรงคุณวุฒิด้านบัญชีและการบริหารจัดการ
โดยมีนายสถาพร โคธีรานุรักษ์ ทำหน้าที่ประธาน นางบุญเพิ่ม เจียมธีระนาถ และนายพิษณุ
เหรียญมหาสาร เป็นกรรมการ
ทั้งนี้กรรมการตรวจสอบทุกท่านมีคุณสมบัติครบถ้วนตามที่กำหนดในกฎบัตรคณะกรรมการตรวจสอบ
สอดคล้องกับประกาศตลาดหลักทรัพย์แห่งประเทศไทย
และแนวทางปฏิบัติที่ดีสำหรับคณะกรรมการตรวจสอบ ที่เสนอโดยตลาดหลักทรัพย์แห่งประเทศไทย
โดยมีนางสุรีย์ นันตติกูล ผู้จัดการฝ่ายตรวจสอบภายใน ทำหน้าที่เลขานุการ

คณะกรรมการตรวจสอบได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายอย่างรอบคอบ เป็นอิสระ ไม่มีข้อจำกัดในการได้รับข้อมูล
รวมทั้งได้รับความร่วมมืออย่างดีจากฝ่ายจัดการ และพนักงานที่เกี่ยวข้อง
การปฏิบัติหน้าที่ของคณะกรรมการตรวจสอบครอบคลุมในเรื่องการกำกับดูแลกิจการที่ดี
การควบคุมภายใน การบริหารความเสี่ยง ความโปร่งใสในการบริหารของฝ่ายจัดการ

ในปี 2554 คณะกรรมการตรวจสอบมีการประชุม 5 ครั้ง เป็นการประชุมร่วมกับผู้สอบบัญชี
ผู้ตรวจสอบภายใน และผู้บริหารของบริษัท จำนวน 4 ครั้ง และการประชุมประจำปี จำนวน 1 ครั้ง
นอกจากนี้ ยังมีการประชุมร่วมกับผู้สอบบัญชีโดยไม่มีฝ่ายจัดการอีก 1 ครั้ง
ซึ่งกรรมการตรวจสอบเข้าร่วมประชุมครบทั้ง 3 ท่านทุกครั้ง สรุปสาระสำคัญ ได้ดังนี้

1. สอบทานงบการเงินประจำไตรมาส และงบการเงินประจำปี 2554 ของบริษัทและบริษัทย่อย

ประชุมร่วมกับผู้สอบบัญชี ฝ่ายจัดการ ฝ่ายตรวจสอบภายใน
เพื่อพิจารณางบการเงินประจำไตรมาสซึ่งผ่านการสอบทานจากผู้สอบบัญชี
และงบการเงินประจำปีซึ่งผ่านการตรวจสอบจากผู้สอบบัญชีแล้ว รวมทั้งพิจารณานโยบายบัญชี
การเปลี่ยนแปลงนโยบายบัญชีที่สำคัญของบริษัท และรับฟังคำชี้แจงของฝ่ายจัดการ
ก่อนนำเสนอต่อคณะกรรมการบริษัทเพื่อพิจารณาอนุมัติออกงบการเงินต่อไป
นอกจากนี้ได้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุม 1 ครั้ง
เพื่อปรึกษาหารือเกี่ยวกับความเป็นอิสระในการปฏิบัติหน้าที่ หารือและรับฟังความเห็นของผู้สอบบัญชี
คณะกรรมการตรวจสอบมีความเห็นว่า บริษัทได้จัดทำงบการเงินสำหรับปีสิ้นสุด 31 ธันวาคม 2554
ตามหลักการบัญชีที่รับรองทั่วไป มีความถูกต้องตามที่ควรในสาระสำคัญ
มีการเปิดเผยข้อมูลอย่างเพียงพอ และทันเวลา
ผู้สอบบัญชีได้ปฏิบัติหน้าที่และแสดงความเห็นอย่างเป็นอิสระไว้แล้วในรายงานของผู้สอบบัญชีรับอนุญาต

2. สอบทานความเพียงพอของระบบการควบคุมภายใน

พิจารณาประสิทธิภาพและประสิทธิผลของการควบคุมภายใน
จากรายงานผลการตรวจสอบภายในทุกไตรมาส ซึ่งครอบคลุมระบบงานที่สำคัญของบริษัท
อีกทั้งยังพิจารณาควบคู่กับรายงานผลการสอบทานการควบคุมภายในจากผู้สอบบัญชีด้วย
สำหรับผลการสอบทานนั้น ไม่พบจุดอ่อนหรือข้อบกพร่องที่เป็นสาระสำคัญ
คณะกรรมการตรวจสอบมีความเห็นว่า บริษัทมีระบบการควบคุมภายในที่เพียงพอ เหมาะสม
และมีประสิทธิผลตามองค์ประกอบของระบบการควบคุมภายใน

3. สอบทานการปฏิบัติงานให้เป็นไปตามกฎหมายและข้อกำหนดต่างๆ

พิจารณาสอบทานการปฏิบัติงานให้เป็นไปตามข้อกำหนดกฎหมายที่เกี่ยวข้องกับการดำเนินธุรกิจ
โดยติดตามจากรายงานของคณะทำงานติดตามข้อกำหนดกฎหมาย
ที่ได้นำเสนอต่อคณะกรรมการบริหารความเสี่ยง นอกจากนี้ฝ่ายตรวจสอบภายใน
ได้ทำการสุ่มสอบทานการปฏิบัติตามกฎหมายและข้อกำหนดต่างๆ อย่างสม่ำเสมอ
คณะกรรมการตรวจสอบมีความเห็นว่า
บริษัทมีแนวทางและกระบวนการติดตามการปฏิบัติตามข้อกำหนดกฎหมายที่เกี่ยวข้องกับการดำเนินธุรกิจอย่างเพียงพอ
เหมาะสม

4. สอบทานและให้ความเห็นต่อการทำรายการที่เกี่ยวโยงกัน หรือรายการที่อาจมีความขัดแย้งทาง

ผลประโยชน์

ในรอบปี 2554 ไม่พบการทำรายการที่เกี่ยวโยงกันระหว่างบริษัทและบุคคลที่เกี่ยวโยงกัน
และไม่พบรายการที่มีความขัดแย้งทางผลประโยชน์

5. สอบทานระบบการตรวจสอบภายใน

พิจารณาความเป็นอิสระ ภารกิจ ขอบเขต หน้าที่ และความรับผิดชอบของฝ่ายตรวจสอบภายใน
ในการปฏิบัติงานตรวจสอบให้เหมาะสม สอดคล้องกับมาตรฐานวิชาชีพสากล
และเป็นไปในแนวทางเดียวกับ COSO Integrated Internal Control
รวมทั้งอนุมัติแผนงานตรวจสอบภายในประจำปี
ที่สอดคล้องกับประเภทและระดับความเสี่ยงขององค์กร (Risk-Based Audit Plan)
คณะกรรมการตรวจสอบมีความเห็นว่า ระบบการตรวจสอบภายในของบริษัทมีความเป็นอิสระ
เพียงพอ มีประสิทธิผล สอดคล้องกับเป้าหมายที่ตั้งไว้
รวมทั้งมีการพัฒนาคุณภาพในการปฏิบัติงานให้สอดคล้องกับมาตรฐานวิชาชีพสากลอย่างต่อเนื่อง

6. สอบทานระบบการบริหารความเสี่ยง

ติดตามความคืบหน้าในการบริหารความเสี่ยง
โดยพิจารณาจากรายงานการประชุมของคณะกรรมการบริหารความเสี่ยงอย่างเป็นอิสระและต่อเนื่องทุกไตรมาส
คณะกรรมการตรวจสอบมีความเห็นว่า ระบบการบริหารความเสี่ยงมีความเหมาะสม และเพียงพอ

7. พิจารณาคัดเลือก เสนอแต่งตั้ง และเสนอค่าตอบแทนของผู้สอบบัญชี ประจำปี 2555

พิจารณาคัดเลือกผู้สอบบัญชีโดยคำนึงถึงความน่าเชื่อถือเป็นที่ยอมรับในระดับสากล ความเป็นอิสระ
มาตรฐานการทำงาน ความเชี่ยวชาญ และการให้บริการของผู้สอบบัญชี
รวมทั้งพิจารณาความเหมาะสมของ ค่าสอบบัญชีตามขอบเขตความรับผิดชอบของผู้สอบบัญชี
และเห็นสมควรเสนอต่อคณะกรรมการบริษัท เพื่อขออนุมัติต่อที่ประชุมสามัญผู้ถือหุ้นประจำปี
ให้แต่งตั้งผู้สอบบัญชี จากบริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชี ประจำปี 2555
เป็

นจำนวนเงิน 1,175,000 บาท เพิ่มขึ้นจากปีที่ผ่านมา 28,000 บาท หรือ 2.44%

8. ประเมินผลการปฏิบัติงานของคณะกรรมการตรวจสอบ ประจำปี 2554

พิจารณาประเมินผลการปฏิบัติงานของคณะกรรมการตรวจสอบ
ตามแนวทางการปฏิบัติที่ดีของตลาดหลักทรัพย์แห่งประเทศไทย และกฎบัตรคณะกรรมการตรวจสอบ
เพื่อเสริมสร้างการกำกับดูแลกิจการที่ดี ผลการประเมินในภาพรวมอยู่ในเกณฑ์ “ดีมาก”
และได้รายงานผลการประเมินต่อคณะกรรมการบริษัท

โดยสรุปแล้ว คณะกรรมการตรวจสอบ มีความเห็นว่า คณะกรรมการบริษัท
ตลอดจนผู้บริหารของบริษัทมีความมุ่งมั่นในการปฏิบัติหน้าที่เพื่อให้บรรลุเป้าหมายของบริษัทอย่างมีคุณภาพ
ให้ความสำคัญอย่างยิ่งต่อการดำเนินงานโดยคำนึงถึงหลักการกำกับดูแลกิจการที่ดี โปร่งใส
เชื่อถือได้ มีระบบการควบคุมภายในและระบบการบริหารความเสี่ยงที่เพียงพอ เหมาะสม
รวมทั้งมีการพัฒนาระบบการปฏิบัติงานให้มีประสิทธิผลและประสิทธิภาพดีขึ้นอย่างต่อเนื่อง

นายสถาพร โคธีรานุรักษ์ นางบุญเพิ่ม เจียมธีระนาถ นายพิษณุ เหรียญมหาสาร

ประธานคณะกรรมการตรวจสอบ กรรมการตรวจสอบ กรรมการตรวจสอบ